stanford-oval/wikipedia huggingface dataset:
ניקי, ריקי, דיקי ודון
דמויות > דמויות צד

סקווישי פווש טיבריוס הרפר (זנדר ריצ'רד) - הכלב של הרביעייה. כשהרביעייה החליטה לאמץ אותו כדי להראות לטום ואן שהם אחראיים. בהתחלה מוצג כ"רגליים רכות", ולאחר מכן "סקווישי". מאוד אוהב את אן. אוהב כדורי נאצ'ו ממסעדה מקסיקנית שאן וטום הזמינו בה פעמיים את כל הצד השמאלי של התפריט.
דולי (האיידן קראופורד) - חבר של הרביעייה. בדרך כלל משיג בשבילם דברים שלא לכולם יש, וכשהם שואלים אותו מאין הוא השיג את הדברים, הוא אומר שעדיף להם לא לדעת. מאוהב בנטלי.
נטלי (סאיינה אגודונג) - חברה של דון ומיי. מתעצבנת בקלות, ושונאת שמבטאים את שמה לא נכון. מאוהבת בדולי.
אייברי (איזבלה רבל) - חברה של דון ומיי. מדברת מוזר, וקשה להבין מה היא אומרת. מושא האהבה של ריקי ומאוהבת בניקי.
מולי (לידיה בולנד) - החברה הכי טובה של מיי וחברה של דון. מושא האהבה של דיקי.
המנהל ארתור טריאן - מנהל בית הספר של ניקי, ריקי, דיקי, דון, מולי, נטלי ומיי. בעל צבה שקוראים לה שלי שזה באנגלית שריון.
מאק אלברט דמייה (לינקולן מלצ'ר) - חבר של ניקי, ריקי ודיקי ומושא האהבה של דון. גם הוא מאוהב בדון, אך הם לא יוצאים רשמית.
מדיסון טסלי פרינגל (ג'סיקה בלקין) - ילדה מפונקת שחושבת שהיא טובה יותר מכולם בהכל. הרביעייה קוראת לה "האבל-ית", מכיוון שלרוב היא אומרת "אבללל....".
בריט - ילד המחליף את דיקי במסגרת החלפת סטודנטים. חבר של ניקי, ריקי ודון.
דמויות > דמויות אורחות

ג'ואי מונטגלי (ריקארדו היוטארדו) - החבר של דון והבן של היריבים של טום ואן, שמנהלים מספרת כלבים וזורקים את הזבל שלהם בחנות של טום ואן.
בריאנה (מולי ג'קסון) - ילדה חברותית ונחמדה. חברה של דון ומיי.
סימון (בריאנה יידי) - חברה של ריקי ניקי דיקי ודון ומדענית ממציאה חוכמה.
פרנקו - ילד אשר נוהגים להגיד לו "סתום פרנקו!".
בוב המדען - מדען. מושא הערצתו של ריקי.
אוסקר (קודי וויית') - ילד שנראה ומתנהג כמו איש זקן.
ג'נה (סופיה וויילי) - חברה של דון במחנה.
לילי (מקנזי זיגלר) - ילדה חכמה. חברה של דון במחנה, אחותה הקטנה של אייפל ומושא האהבה של דיקי.
אייפל (מאדי זיגלר) - ילדה מקובלת ואגואיסטית שחושבת רק על עצמה. משתתפת בתוכנית ריאליטי בטלוויזיה.
לוסי - המחליפה של ג׳וזי. השתתפה בשלושה פרקים בלבד. נוהגת לצעוק על הרביעייה.
פרנקי - ילד שכל הזמן עושה שטויות ובורח מאמא שלו.
קנדיס פארקר - כדורסלנית מפורסמת. מושא הערצתה של דון. צילמה קליפ בחנות של טום ואן.
קני - בחור שחור שעבד בחנות לפני ג׳וזי. חושב שטום ואן הם אמא ואבא שלו. הופיע רק בפרק הפיילוט.
מר אולשווסקי - קוסם. בטעות הוא ודון התחלפו בתיקים, מה שגורם שבחופשתם של משפחת הרפר בהוליווד הם מנסים להחליף את התיקים בחזרה. בסוף מתברר שהכל תוכנן מראש.
ג'רמי - חבר של ניקי, ריקי, דיקי.
"הטרקטור" - ילד אשר לכאורה בריון, אך למעשה רק נוחר כמו טרקטור ועוזר לילדים.
טינה - ילדה אשר מכורה לטלפון סלולרי.
ג'וני "קציצות" - ילד אשר לכאורה בריון, אך למעשה אוהב קציצות.
רוז דירקן (ג'ייד פיטיג'ון) - אויבת של דון מועמדת נגדה לדורותי מהקוסם מארץ עוץ.
סיביליה הארפר - הסבתא רבתא רבתא רבתא של הרביעייה. מאחורי הציור של שלה ושל בעלה סאל בחנות יש חדר סודי שהוא חדר הרכבות הסודי והמכולת של טום. בסוף עונה 4 פרק 9 היא חזרה לחנות כרוח.
שידור

| עונה | עונה | מספר פרקים | תקופת שידור מקוריתארצות הברית> שידור ראשון | תקופת שידור מקוריתארצות הברית> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- |
|  | 1 | 20 | 13 בספטמבר 2014 | 24 במרץ 2015 | 19 ביוני 2015 | 29 בנובמבר 2015 |
|  | 2 | 26 | 23 במאי 2015 | 6 באוגוסט 2016 | 21 בנובמבר 2016 | 27 בנובמבר 2016 |
|  | 3 | 24 | 7 בינואר 2017 | 5 באוגוסט 2017 | 6 באוגוסט 2017 |  |
|  | 4 | 14 | 6 בינואר 2018 | 4 באוגוסט 2018 |  |  |
פרקים > עונה 4

| מספר הפרק (בסדרה) | מספר הפרק (בעונה) | שם הפרק | תאריך שידור מקוריארצות הברית | תאריך שידור בישראלישראל |
| --- | --- | --- | --- | --- |
| 71 | 1 | היי, לאן נעלם בית הספר? | 6 בינואר 2018 |  |
תקציר הפרק: ניקי, ריקי, דיקי ודון הורסים את בית הספר החדש והאהוב שלהם, ובזמן שהם וחבריהם נאלצים להשתלב בבית ספר חדש באמצע שנת הלימודים, הם חייבים למנוע מכולם לגלות שהם האחראים למה שקרה.
| 72 | 2 | מציאות מדומה | 13 בינואר 2018 |  |
תקציר הפרק: אי הבנה כמעט גורמת לרביעייה להפריד בין מיי למיילס ולשבש את התוכניות של הבנים ללכת לצפות בתחרות היאבקות.
| 73 | 3 | בי-דונ-סה | 20 בינואר 2018 |  |
תקציר הפרק: ניקי, ריקי ודיקי עוזרים לדון להתגבר על הפחד שלה ממבחני קבלה במסגרת משימה שקיבלו בשיעור מדעי ההתנהגות.
| 74 | 4 | של מי החיים האלה? | 27 בינואר 2018 |  |
תקציר הפרק: ריקי מפרסם ברשת חוויות של אחיו ואחותו כאילו הם שלו כדי להפוך לפופולרי. כשניקי, דיקי ודון מגלים זאת, הם מחליטים לנקום.
| 75 | 5 | למען סקווישי | 3 בפברואר 2018 |  |
תקציר הפרק: הרביעייה מסתבכת בשקר הקשור לכלבם, סקווישי, על מנת להשיג אהדה בבית ספר כי כל אחד מהם מעוניין להרוויח מזה משהו.
| 76 | 6 | רביעיית הרפר לשירותך לכל מלאכה | 17 בפברואר 2018 |  |
תקציר הפרק: ילדי הרביעייה מזמינים את כל חבריהם למסיבת בריכה, אך הבריכה שהזמינו אינה מתאימה והם צריכים למצוא דרך לקנות בריכה חדשה עד המסיבה.
| 77 | 7 | אלוף הערימות | 2 ביוני 2018 |  |
תקציר הפרק: דיקי מתרגז כאשר הוא מגלה כי ניקי, ריקי ודון מנצלים את כישוריו במשחק ערימת הכוסות כדי להרוויח כסף עבור רכישת בריכה.
| 78 | 8 | של מי החיים האלה? | 9 ביוני 2018 |  |
תקציר הפרק: כל אחד מילדי הרביעייה יוצא מאזור הנוחות שלו. ניקי משתתף בתחרות בישול ארצית ודון מצטרפת אליו בתור סו שפית. ריקי ודיקי מנסים להתחלף בתחביבים.
| 79 | 9 | ילדים גדולים קטנים | 23 ביוני 2018 |  |
תקציר הפרק: הרביעייה מוכנה ללכת רחוק כדי להוכיח שהם ראויים לבלות עם חבורת ילדים גדולים יותר מבית הספר.
| 80 | 10 | שוויון זכויות יתר | 30 ביוני 2018 |  |
תקציר הפרק: כוכב ה-NBA, אייזיאה תומאס, מגיע לחנות עבור ההשקה של נעלי הסניקרס החדשות שלו, והרביעייה מסרבת לעמוד בתור כמו כולם כדי לרכוש נעליים חתומות.
| 81 | 11 | התאהבות בית למתחילים | 14 ביולי 2018 |  |
תקציר הפרק: ניקי וריקי בטוחים שבריט ודון מאוהבים וחוששים שאם זה יתגלה בריט יישלח חזרה לאוסטרליה.
| 82 | 12 | פריז בכל מחיר | 28 ביולי 2018 |  |
תקציר הפרק: ניקי וריקי מנסים לעזור לדון להרוויח כסף כדי שתוכל לנסוע לטיול בפריז מטעם בית הספר, כדי להפוך את החדר שלה למאורת בנים. אך העניינים, כצפוי, משתבשים.
| 83 | 13 | מי אתה, בריט? | 4 באוגוסט 2018 |  |
תקציר הפרק: דון, ניקי וריקי חושדים שחבריהם לא רוצים לבלות איתם יותר, כאשר הם מגלים כי כולם מבלים יחדיו מאחורי גביהם.
| 84 | 14 | פעמים ראשונות, פעמים אחרונות | 4 באוגוסט 2018 |  |
תקציר הפרק: דון מתקשה לקבל את העובדה כי מיי עוזבת לפנימייה, שם תהיה לה שותפה לחדר.
הערות שוליים

↑  ניקלודיאון הזמינו עונה 2 לניקי, ריקי, דיקי ודון באתר DeadLine ב-2 בדצמבר 2014
1 2 3  'ניקי, ריקי, דיקי ודון' חודשה לעונה שלישית בניקלודיאון באתר DeadLine ב-9 בפברואר 2016
1 2 3  'ניקי, ריקי, דיקי ודון' חודשה לעונה רביעית בניקלודיאון באתר DeadLine ב-20 במרץ 2017
דוד לייב שוורץ

מצבת ר' דוד לייב בבית הקברות ויז'ניץ בבני ברק
דוד לייב שוורץ (נפטר בט"ז בכסלו תש"ס, נובמבר 1999) היה גבאי צדקה מפורסם בבני ברק.
הולדתו

נולד בהונגריה לרב אשר שוורץ, מחבר הספר "מנחת אשר". עבר את שנות השואה ולאחריה עלה לישראל. במשך שנים למד בישיבת גאוני וולוז'ין בתל אביב בראשות הרב שמעון לנגבורט. התיישב בשיכון ויז'ניץ בבני ברק והשתייך לחסידות ויז'ניץ.
עבודתו כגבאי צדקה

נהג לאסוף כספי צדקה באופן קבוע עבור משפחות עניות. הנזקקים קיבלו מידו את הכסף כמתן בסתר.
פרסומו בא לידי ביטוי בתשובה של הרב חיים קניבסקי: ”בדרך כלל גבאי צדקה לוקחים אחוזים לעצמם וזה לא לשם מצווה, אבל מי שאינו נוטל לעצמו כלום צריך לקום בפניו. היה גבאי צדקה רבי דוד לייב שוורץ זצ"ל, ידעתי שאינו נוטל לעצמו כלום ותמיד הייתי קם בפניו”.
נהג להתפלל מדי בוקר כותיקין בשטיבלאך בית הלל בשיכון ויז'ניץ. במשך שעות היום הסתובב בגוש דן ואסף צדקה. לשם כך הגיע בקביעות לחתונות ולהלוויות, כשהוא מכריז "צדקה תציל ממוות". בהלוויות גדולות סייעו לו מתנדבים שנשאו דליי מטבעות, שכבר לא יכול היה לסחוב בעצמו. באחת השנים נגנב מביתו ביום הכיפורים הכסף שאסף קודם לכן, שמנה עשרות אלפי דולרים.
שוורץ נהג לסובב בין שולחנות בחתונות ולקרוא: "וויא מיין געלט?" (ביידיש: היכן כספי?). כאשר צעיר העניק לו מטבע לצדקה, נהג לאחל לו: "זאלסט וואקסן א גרויסע חאניוק" (ביידיש: שתצמח ל"ירא שמים ותמים" גדול).
חייו הפרטיים

היה ידוע בחייו הסגפניים. גר בדירת חדר דלה. פעמים רבות נרדם על ספסלי בית המדרש "בית הלל" לאחר שלמד בספרי קודש.
שוורץ היה נשוי ואשתו נפטרה כמה שנים לפניו. לזוג לא היו ילדים. לאחר פטירתו הוקמה על שמו קופת הצדקה "ידי רבי דוד לייב".
לקריאה נוספת

בחוזק יד פרקי גבורה מחייו של חסיד, הצדיק ר’ דוד יהודה לייב שווארץ, עריכה לשונית: ת. אדלר
הערות שוליים

↑  באורח צדקה, ירושלים תשס"ו, עמוד תח
גריגורי רויטברג

| --- | --- |
אין תמונה חופשית
 לידה:  20 באוגוסט 1951 (בן 73) סורוקה, ברה"מ 
 פרסים והוקרה:  Honoured Physician of the Russian Federation  מדליה על הישגים למען המולדת דרגה שנייה  מסדר פירוגוב  Prize of the Government of the Russian Federation in the field of education 
 
גריגורי רויטברג  (ברוסית: Григорий Ефимович Ройтберг;‏ נולד ב-20 באוגוסט 1951) הוא רופא ואיש עסקים סובייטי-רוסי ממוצא יהודי. הוא מכהן בהנהלת הקונגרס היהודי-רוסי.
ביוגרפיה

גריגורי רויטברג נולד בשנת 1951 בסורוקה (אז בתחומי ברית המועצות, כיום במולדובה) למשפחה יהודית. אביו היה מומחה לגידול חיות ואמו הייתה אחות.
לאחר סיום בית ספר בשנת 1968 רויטברג החל ללמוד רפואה באוניברסיטה רוסית לאומית לחקר מדעי הרפואה אותה סיים בשנת 1974. לאחר שנתיים הוא קיבל תואר רופא-מומחה והחל לעבוד בבית חולים עירוני במוסקבה. בשנת 1981 רויטברג השלים עבודת תואר שלישי, מונה למנהל מחלקת קרדיולוגיה בבית חולים בו עבד והחל ללמד.
בשנת 1990 רויטברג מונה לפרופסור באוניברסיטה רפואית בה למד. בשנת 2013 הוא קיבל מעמד של חבר בפועל באקדמיה הרוסית למדעים.
בשנת 1990 רויטברג פתח קליניקה פרטית שפועלת גם כיום ומועסקים בה 350 רופאים.
בשנת 2022 רויטברג היה יוזם וממנן של הקמת אנדרטה לזכר קורבנות השואה בעיר סורוקה. בין הקורבנות היו חברי משפחתו רבים.
בשנת 2024 רויטברג מימן פרויקט של דיגיטציה של כל המהדורות של ירחון "סאוועטיש היימלאנד" שהיה מתפרסם בברית המועצות בשנים 1961–1991.
רויטברג הדריך מעל ל-10 עבודות תואר שלישי ו-3 עבודות פוסט דוקטורט. הוא כתב מספר ספרי לימוד בנושא רפואה.
על פעילותו לרויטברג הוענקו מספר פרסים ועיטורים.
קימי שמידט

| --- | --- |

 שיר הנושא:  "Unbreakable" בביצוע האחים גרגורי ומייק בריט
 סוגה:  סדרת טלוויזיה קומית, קומדיית מצבים, סדרת להט"ב 
 יוצרים:  טינה פיי, רוברט קרלוק 
 שחקנים:  אלי קמפר טייטוס ברג'ס קרול קיין ג'יין קרקובסקי
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק 
 מספר עונות:  4 (נכון ל־2017) 
 מספר פרקים:  51 
 הפקה
 מפיק:  ג'ק ברדיט, דייוויד מיינר 
 מפיקים בפועל:  טינה פיי, רוברט קרלוק, ג'ף ריצ'מונד, ג'ק בורדיט, דויד מיינר, סאם מינס
 חברת הפקה:  Little Stranger, 3 Arts Entertainment, Bevel Gears, יוניברסל טלוויז'ן 
 הפצה:  נטפליקס 
 אתר צילומים:  ניו יורק 
 טכניקת צילום:  מצלמה יחידה 
 מוזיקה:  ג'ף ריצ'מונד 
 אורך פרק:  30 דקות
 שידור
 רשת שידור:  נטפליקס 
 תקופת שידור מקורית:  6 במרץ 2015 – 25 בינואר 2019
 קישורים חיצוניים
 אתר רשמי
 דף התוכנית ב-IMDb
 
קימי שמידט (באנגלית: Unbreakable Kimmy Schmidt) היא סדרת טלוויזיה קומית אמריקאית המשודרת בנטפליקס החל מ-6 במרץ 2015. בסדרה מככבים אלי קמפר, טייטוס ברג'ס, קרול קיין וג'יין קרקובסקי. יוצרי הסדרה הם טינה פיי ורוברט קרלוק. לסדרה 4 עונות ו-51 פרקים. החצי השני של העונה הרביעית שמנה את הפרקים האחרונים של הסדרה עלה ב-25 בינואר 2019.
תקציר העלילה

קימי שמידט (אלי קמפר) הייתה בכיתה ח' כאשר נחטפה על ידי הכומר ריצ'רד גארי ויין (ג'ון האם). הכומר החזיק את קימי ושלוש נשים נוספות כבנות ערובה בבונקר תת-קרקעי במשך 15 שנים, ושכנע אותם שהאפוקליפסה הגיעה, השאירה אותם הניצולות היחידות של האנושות. בעונה הראשונה, הנשים ניצלות מהבונקר, ומתראיינות בתוכנית "Today" שמצולמת בניו יורק. אחרי התוכנית, קימי מחליטה שהיא לא רוצה לחזור לביתה באינדיאנה, אז היא מחליטה להתחיל חיים חדשים בניו יורק. במהלך נדידה ברחבי העיר, קימי מכירה את בעלת הדירה ליליאן קאושטופר (קרול קיין) ועוברת לשכור את דירת המרתף שלה ביחד עם טייטוס אנדרומדון (טייטוס בורג'ס). עם זאת, קימי צריכה למצוא עבודה כדי לקבל את הדירה. קימי פוגשת את ז'קלין וורהייז (ג'יין קרקובסקי), אשת איל נדל"ן במנהטן, אשר שוכרת את קימי להיות האומנת של בנה בן ה-10. היא נהיית האומנת של ילדיה של ז'קלין, מתחברת עם השותף שלה לדירה טייטוס. בסוף עונה 1, מתנהל משפט בין קימי לבין הכומר שחטף אותה ואת שאר בנות החפרפרת.
דמויות > דמויות ראשיות

אלי קמפר בתפקיד קימי שמידט, שנחטפה על ידי כומר שכלא אותה ועד נשים בבונקר במשך חמש-עשרה שנים. כשחילצו אותה מהבונקר, היא מתפלאת לגלות כיצד העולם השתנה במהלך השהות שלה בבונקר. קימי היא טובת לב ואופטימית. היא עובדת במהלך העונה הראשונה כמטפלת של ילדיה של ז'קלין, זן ובקלי. בסוף העונה השנייה היא מחדשת את הקשר עם אמה, לורי-אן. בסוף העונה השנייה נחשף שהיא למעשה נשואה לכומר ללא ידיעתה, והם מתגרשים. בסוף העונה השלישית מתקבלת לעבודה בחברת היי-טק כמנהלת משאבי אנוש. בעונה הרביעית קימי מושפעת מסרט דוקומנטרי שאחד מתומכיו של הכומר הכין ומחליטה לכתוב ספר לילדים שמקווה שבהשראתו הם לא יתייחסו באופן משפיל כלפי נשים בעתיד.
טייטוס בורג'ס בתפקיד טייטוס אנדרומדון, שחקן הומו לא יוצלח, אגואיסט ונרקיסיסט שהופך להיות השותף לדירה של קימי. טייטוס חולם להופיע במחזות זמר בברודוויי. במהלך הסדרה מנסה שוב ושוב להשיג את חברו לשעבר מייקי. מלודרמטי עד מאוד ושקוע בעצמו, עדיין חבר טוב של קימי ותומך בה.
קרול קיין בתפקיד ליליאן קאושטופר, בעלת הדירה המבוגרת של קימי וטייטוס, ניו-יורקית גאה בעל עבר פלילי רחב. היא בעלת לב רחב ותמיד תומכת בדייריה. ליליאן שונאת כל התקדמות של טכנולוגיה, וסובלת במיוחד את תהליכי הג'נטריפיקציה בשכונת מגוריה. ליליאן אלמנה, במהלך העונה השלישית הייתה בת זוגו של ארטי גודמן עד לפטירתו בעונה הרביעית. בעונה הרביעית ליליאן מתחייבת לתת לשיבא גודמן, בתו של ארטי, כספים מקרנו של ארטי לעסקים מפוקפקים שלה.
ג'יין קרקובסקי בתפקיד ז'קלין ווייט (לשעבר וורהיס), אישה עשירה חסרת ביטחון ששוכרת את קימי כאומנת. על אף התנהגותה החיצונית כיהירה, מתנשאת וחסרת מגע, היא מאוד מסתמכת על קימי ואף קימי עוזרת לה להסתכל בפרספקטיבה על נישואיה האומללים. ז'קלין במקור ממוצא אינדיאני ש"הפכה" ללבנה. לאחר שנפרדה מבעלה, במהלך העונה השנייה היא יוצאת עם רוס, עד לפרידתם בעונה השלישית. בעונה הרביעית היא מנהלת סוכנות שחקנים במשרד ב"גיזטוב" והופכת לסוכנת של טייטוס.
סקירה

| עונה | עונה | פרקים | פרקים | הוזרמה לראשונה | הוזרמה לראשונה |
| --- | --- | --- | --- | --- | --- |
|  | 1 | 13 | 13 | 6 במרץ 2015 | 6 במרץ 2015 |
|  | 2 | 13 | 13 | 15 באפריל 2016 | 15 באפריל 2016 |
|  | 3 | 13 | 13 | 19 במאי 2017 | 19 במאי 2017 |
|  | 4 | 12 | 6 | 30 במאי 2018 | 30 במאי 2018 |
|  | 4 | 12 | 6 | 25 בינואר 2019 | 25 בינואר 2019 |
|  | ספיישל אינטראקטיבי | ספיישל אינטראקטיבי | ספיישל אינטראקטיבי | 12 במאי 2020 | 12 במאי 2020 |
כרזת העונה הראשונה
נרקוס

| --- | --- |

כרזה
 סוגה:  פשע, מותחן, ביוגרפיה
 יוצרים:  כריס ברנקטו 
 בימוי:  ג'וזה פדיליה 
 שחקנים:  ואגנר מורה, פדרו פסקל, לואיס גוזמן, דמיאן האלקסר, בויד הולברוק
 פסקול:  Narcos – A Netflix Original Series Soundtrack 
 ארץ מקור:  ארצות הברית 
 שפות:  אנגלית, ספרדית 
 מקום התרחשות:  קולומביה, מדיין, בוגוטה, סנטיאגו דה קאלי 
 תקופת התרחשות:  שנות ה-80 של המאה ה-20, שנות ה-90 של המאה ה-20 
 מספר עונות:  3 
 מספר פרקים:  30 
 תוכנית המשך:  נרקוס: מקסיקו
 הפקה
 חברת הפקה:  גאומונט 
 הפצה:  נטפליקס 
 אתר צילומים:  בוגוטה 
 מוזיקה:  פדרו ברומפמן 
 אורך פרק:  43-57 דקות
 שידור
 רשת שידור:  נטפליקס 
 תקופת שידור מקורית:  28 באוגוסט 2015 – 1 בספטמבר 2017
 קישורים חיצוניים
 אתר רשמי
 דף התוכנית ב-IMDb
 
נרקוס (באנגלית: Narcos) היא סדרת טלוויזיה אינטרנטית אמריקאית המשודרת על ידי חברת נטפליקס בבימויו של ג'וזה פדיליה.
הסדרה מגוללת את סיפורו של סוחר הסמים הקולומביאני הידוע פבלו אסקובר (המגולם על ידי ואגנר מורה), שהנהיג את קרטל הסמים של מדיין והפך למיליארדר באמצעות ייצור והפצה של קוקאין, תוך התמקדות ביחסיו של אסקובר עם ברוני סמים שונים, סוכני ה-DEA, וגורמי אופוזיציה שונים. העונה הראשונה (הכוללת עשרה פרקים) צולמה בקולומביה ועלתה לשידור ב-28 באוגוסט 2015. העונה השנייה עלתה לשידור ב-2 בספטמבר 2016 עם עשרה פרקים. עונה שלישית של הסדרה עלתה ב-1 בספטמבר 2017, גם היא עשרה פרקים, עוסקת בקרטל הקוקאין של קאלי.
"נרקוס" הוא קיצור מספרדית של המילה לסוחר סמים - "Narcotraficante".
הסדרה קיבלה ביקורות מעולות, ואף קיבלה את הציון 8.8 (מתוך 10) באתר IMDb, תוך חישוב מעל ל-388,000 ביקורות, וציון של 89% באתר Rotten Tomatoes.
סקירת סדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 10 | 10 | 28 באוגוסט 2015 | 28 באוגוסט 2015 |
|  | 2 | 10 | 10 | 2 בספטמבר 2016 | 2 בספטמבר 2016 |
|  | 3 | 10 | 10 | 1 בספטמבר 2017 | 1 בספטמבר 2017 |
עלילה > עונה שנייה

העונה השנייה היא המשכו של סוף העונה הראשונה, עם בריחתו של אסקובר מבית מעצרו "לה קתדרל". עם בריחתו, מספר חיילים קולומביאנים עוצרים אותו, אך הוא מבצע עליהם מניפולציה פסיכולוגית, והם משחררים אותו. ארצות הברית שולחת שגריר חדש שמכניס את ה-CIA לתוך המשחק. בהתחלה, אמנם לאסקובר יש עדיין חברי קרטל נאמנים, אך הוא צריך הרבה זמן ומשאבים בשביל להסתתר מהממשלה.
בתחילת העלילה, אסקובר מתרגל בקלות לחייו החדשים, תוך תרומת כספים לקהילה, והריגת אלו שהתנגדו לו. אבל מתחת לפני השטח החל תהליך התפוררות קרטל מדיין וירידתו של אסקובר. שני סוחרי הסמים הבכירים שאסקובר רצח בכלא שלו על סמך חשד לא-מבוסס למעילה גרם למשבר אמון בינו לבין כל שאר שותפיו. בנוסף אשתו של אחד משני הנרצחים חוברת לקרטל סנטיאגו דה קאלי שמממנים ביחד ארגון גרילה ימני-קיצוני שהפך ליריבו של אסקובר בגלל שיתוף הפעולה שלו עם הקומוניסטים בעשור הקודם. הארגון וגם המשטרה מחסלים את כל אנשיו, ואסקובר ונהגו נאלצים לברוח לדירת מסתור. בזמן שאסקובר חוגג את יום הולדתו ה-44 ויוצר קשר עם משפחתו, ה-DEA והצבא עולים עקבותיו באמצעות האזנה למכשיר הקשר. לאחר פריצה לבניין, פאבלו נפגע מקרב היריות שהתפתח. למרות שהוא כבר מנוטרל ואינו מאיים, אחד השוטרים מחסל אותו באמצעות ירייה בראשו.
דמויות

ואגנר מורה - פבלו אמיליו אסקובר גוויריה
בויד הולברוק - סטיב מרפי, סוכן ב־DEA, מועבר לקולומביה כדי לעצור את אסקובר.
פדרו פסקל - חאבייר פניה
ג'ואנה כריסטי - קוני מרפי, אשתו של סטיב מרפי, העוברת להתגורר איתו בקולומביה.
מוריס קומפטה - הורסיו קריליו
אנדרה מאטוס - חורחה אוצ'ואה
רוברטו אורבינה - פביו אוצ'ואה
דייגו קאטאנו - חואן דייגו "לה קיקה" דיאז, רוצח שכיר העובד בשביל קרטל מדיין.
פאולינה גייטן - טטה אסקובר, אשתו ואם ילדיו של אסקובר.
פאולינה גרסיה - הרמילדה גוויריה, אימו של אסקובר. מורה לשעבר.
סטפני סיגמן - ולריה ולז, עיתונאית והמאהבת של אסקובר.
ברונו ביצ'יר - פרננדו דוקה, עורך דינו של אסקובר.
ראול מנדז - ססאר גוויריה, נשיא קולומביה.
מנולו קרדונה - אדוארדו סנדובאל, שר המשפטים, והיועץ הפוליטי של הנשיא גוויריה.
כריסטינה אומנה - ג'ודי מונקדה, אשתו של קיקו מונקדה שנרצח על ידי אסקובר.
לואיס גוזמן - גונזלו רודריגז גאצ'ה, חבר בקרטל מדיין.
חאווייר קמארה - גיירמו פאלומרי, רואה החשבון של קרטל קאלי.
סדרת המשך ורימייק

הסדרה זכתה לסדרת המשך, "נרקוס: מקסיקו", שבמקור נועדה להיות עונה רביעית אך פותחה לאחר מכן לסדרה נפרדת המתמקדת בתולדות מלחמת הסמים במקסיקו.
המדריך לרוצח

| --- | --- |

 סוגה:  דרמה משפטית
 יוצרים:  פיטר נווק 
 שחקנים:  ויולה דייוויס בילי בראון אלפרד אינוק ג'ק פלאהי קייטי פינדלי אייז'ה נעמי קינג מאט מקגורי קרלה סוזה צ'ארלי וובר ליזה וייל רום פלין
 פרסים:  פרס פרס NAACP Image לסדרת הדרמה הטובה ביותר 
 פסקול:  Photek
 ארץ מקור:  ארצות הברית 
 שפות:  אנגלית 
 מקום התרחשות:  פילדלפיה, לוס אנג'לס 
 תקופת התרחשות:  2014 
 מספר עונות:  6 
 מספר פרקים:  90
 הפקה
 מפיק:  סקוט קולינס טרייסי בלומו אן קינדברג מייקל פוליי רוב פרסקו נוח אבסלין סקוט פרינץ
 מפיקים בפועל:  שונדה ריימס בטסי בירס ביל ד'אליה 
 חברת הפקה:  אולפני ABC   ShondaLand
 הפצה:  Disney–ABC Domestic Television, נטפליקס, הולו 
 עורכים:  דייוויד גרינספן ג'וליה גרוב
 אתר צילומים:  אולפני סאנסט גוור 
 צלמים:  מייקל פרייס ג'ף ג'ור
 טכניקת צילום:  מצלמה יחידה 
 אורך פרק:  כ-43 דקות
 שידור
 רשת שידור:  ABC
 רשת שידור בישראל:  HOT3
 פורמט (תמונה):  16:9 (HDTV)
 תקופת שידור מקורית:  25 בספטמבר 2014  – 14 במאי 2020
 קישורים חיצוניים
 האתר הרשמי של הסדרה
 דף התוכנית ב-IMDb
 
המדריך לרוצח (באנגלית: How to Get Away with Murder; בתרגום מילולי: "איך לא להיתפס לאחר רצח") היא סדרת טלוויזיה אמריקאית מסוגת דרמה משפטית של רשת ABC שעלתה לשידור ב-25 בספטמבר 2014 עד לסיומה לאחר שש עונות ב-14 במאי 2020.
הסדרה נוצרה על ידי פיטר נובאק והופקה על ידי שונדה ריימס. בסדרה מככבת ויולה דייוויס שמגלמת פרופסור למשפטים באוניברסיטה יוקרתית בפילדלפיה שמסתבכת בעלילת רצח יחד עם ארבעה מתלמידיה. הסדרה משודרת בישראל בערוץ HOT3 ובשירות הסטרימינג של נטפליקס.
על גילום דמותה, זכתה ויולה דייוויס לשבחי ביקורות; היא הפכה לאישה השחורה הראשונה שזכתה בפרס אמי לבידור בפריים טיים לשחקנית ראשית מצטיינת בסדרת דרמה, זכתה בשני פרסי סאג על ביצוע מצטיין בסדרת דרמה, ובפרס Image לשחקנית מצטיינת בסדרת דרמה. דייוויס הייתה גם מועמדת לפרס גלובוס הזהב לשחקנית הטובה ביותר בסדרת טלוויזיה, לפרס בחירת המבקרים לשחקנית הטובה ביותר בסדרת דרמה, ובאגודת מבקרי טלוויזיה לפרס TCA על הישגים אישיים בדרמה. גם אלפרד אינוק ואייז'ה נעמי קינג זכו להכרה על ביצועיהם בסדרה.
הסדרה זכתה לתואר תוכנית הטלוויזיה של השנה על ידי מכון הסרטים האמריקאי וזכתה בפרס GLAAD ובפרס Image בקטגוריית סדרת דרמה מצטיינת.
עלילה > עונה 1

הסדרה עוקבת אחרי חייה האישיים והמקצועיים של אנאליס קיטינג, פרופסור מבריקה למשפט פלילי בוגרת הרווארד, שמייצגת את הפושעים הגדולים ביותר ותעשה כל שביכולתה כדי להוכיח את חפותם. על פניו, נדמה שלאנאליס יש הכול – קריירה מוצלחת, תדמית זוהרת ובעל אוהב, סם. השנה, כמו בכל שנה, היא בוחרת מקבץ סטודנטים מבטיחים ומעסיקה אותם בחברת עורכי הדין שלה. לעבוד עם אנאליס זו הזדמנות של פעם בחיים, כזו שיכולה לשנות את מסלול חיי התלמידים לעד. מה שבסופו של דבר קורה, כאשר הם מוצאים את עצמם מעורבים בעלילת רצח שתזעזע את האוניברסיטה כולה. כעת, הם צריכים ליישם את החומר הנלמד גם בחיים האמיתיים. העונה הראשונה מציגה לקוחות שונים של פרופסור קיטינג, וחוקרת שני מקרי רצח הקשורים זה לזה באמצעות פלשבקים ופלשפורוורדים רצופים: לילה סטנגרד, תלמידה באוניברסיטת מידלטון שניהלה רומן עם סם קיטינג, בעלה של אנאליס; וסם קיטינג שמת מידיהם של הסטודנטים של אנאליס.
תשעת הפרקים הראשונים מתחלפים בין ציר הזמן של ההווה in medias res, ומתארים את הסטודנטים מכסים את הרצח של סם בכך שהם נפטרים מגופתו, לבין הפלשבקים המפרטים את השתלשלות האירועים שהובילו למותו של סם: אנאליס נהיית מעורבת בחקירת לילה סטנגרד בעידודו של וס, מה שמוביל אותה לגלות על הרומן של סם ולחשוד שסם הרג את לילה. ששת הפרקים האחרונים של העונה מתארים את הניסיון של אנאליס לעזור לסטודנטים שלה לטייח את הרצח של סם ובצורה חוקית לסבך את סם במותה של לילה, ופלאשבקים לרגעיה האחרונים של לילה לפני שנרצחה.
עלילה > עונה 2

תשעת הפרקים הראשונים מתמקדים בתיק של האחים האפסטל, ובמעורבותם לכאורה במוות של הוריהם המאמצים. במקביל, וס משתף פעולה עם אחיה האומן של רבקה על מנת לנסות למצוא אותה. מערכת היחסים של קונור ואוליבר חווה משברים, ואשר עובד עם התובעת בתיק של האחים האפסטל, אמילי סינקלייר, על מנת להגן על הסודות שלו. בפרק הסיום של חצי העונה, אמילי סינקלייר נרצחת, ואנאליס עוזרת לכסות על כך, בכך שהיא גורמת לווס לירות בה.
החלק השני של העונה מתמקד בחקירה של וס סביב התאבדותה של אימו לפני עשר שנים, ונחשף מפלשבקים עד כמה אנאליס הייתה מעורבת בהתאבדותה. העונה נגמרת בכך שאנאליס מגלה שפרנק היה אחראי לזה שהיא הייתה מעורבת בתאונת דרכים ואיבדה את התינוק שלה, ווס פוגש את אביו הביולוגי רגע לפני שהוא נורה למוות.
עלילה > עונה 3

העונה מתחילה בשנת הלימודים החדשה בקמפוס למשפטים. תשעת הפרקים הראשונים קודמים לאסון שמתרחש בפרק התשיעי בעונה זו והוא שריפת הבית של אנאליס והאדם שמת בשריפה. השתלשלות האירועים למסתורין כוללים את פתיחת הקליניקה הפרטית של אנאליס ובעיית האלכוהוליזם שלה. אוליבר מתחיל לעבוד בשביל אנאליס, והוא נפרד מקונור כי הוא לא יכול לסלוח לעצמו על כך שדחה את התקבלות הלימודים של קונור לאוניברסיטת סטנפורד. מקיילה ואשר מתקדמים שלב בזוגיות שלהם, וכך גם ווס ולורל. בהמשך העונה, מתגלה שווס הוא זה שמת, וכי הוא מת לפני השריפה. ושלורל נכנסה להריון מווס. אנאליס נעצרת על מותו של ווס, ופרנק מנסה לעזור לאנאליס "ומודה" כי הוא הרג את ווס. לאחר מכן נודע לנו שקונר הסתיר את זה שהוא היה בליל השריפה בבית של אנאליס, ומצא את ווס מחוסר הכרה במרתף לפני השריפה ופחד לספר זאת כדי שלא יקשרו אותו לרצח. בהמשך נודע כי אביה של לורל אחראי לחיסולו של ווס, ושלח מישהו להרג אותו משום שלא תמך בזוגיות שלו עם בתו. בפרק האחרון נודע לנו כי הבנאדם ששלח פגש את לורל במקרה, והוא חבר של המשפחה.